
«Virkelig?»

«Jeg beklager, men fra nå av kan vi ikke gjøre annet enn å lindre.»

«Så dere har gitt meg opp?»

«Vi har prøvd med midlene vi har til rådighet. Kroppen din responderer ikke lenger adekvat på behandlingen. Men du kan jo tro på mirakler.»

«Mirakler? Nei, takk. Vil det være feil å tro at en annen og bedre behandling er tilgjengelig andre steder?»

«Du stiller vanskelige spørsmål …  Ja, men en slik behandling vil koste deg dyrt.»

«Dyrere enn et videre liv?»

«Vi har alle en variabel pris på hodet. Nå er du mindre verd enn før. Selv flust med penger gir ingen garanti.»

«En teoretisk beregning, en økonoms bidrag.»

«Slik er det. Men livet tar ikke slutt i morgen.»

«Når da?»

«Umulig å svare på. Bruk tiden til det du har lyst til å gjøre, ikke vent.»

«Skrive. Se tilbake. Fremtiden eksisterer ikke lenger.»

«Nå, nå … vel, ditt frie valg.»

«Ja.»

